# Osobný počítačVAIO Tap 11SVT1121

## Odstránenie obsahu na obnovenie počítača s cieľom uvoľniť miesto na disku

Vstavané úložné zariadenie obsahuje oblasť na obnovenie, v ktorej sú uložené údaje na obnovenie systému. Ak je počítač VAIO vybavený jednotkou SSD, odstránením týchto údajov môžete zmenšiť veľkosť oblasti na obnovenie s cieľom uvoľniť miesto na disku C: (alebo na poslednom disku v zozname diskov, napríklad na disku D:).

Na odstránenie údajov pre obnovenie systému alebo obnovenie nastavenia počítača po odstránení týchto údajov potrebujete médium obnovenia.

Odstránením obsahu na obnovenie sa znemožní používanie funkcie obnovenia preinštalovaním.

Ak používate médiá obnovenia (optické disky) v modeli bez vstavanej optickej jednotky, pripojte k počítaču externú optickú jednotku (nie je súčasťou dodávky). Ďalšie informácie o pripojení externej optickej jednotky nájdete v časti Pripojenie externej jednotky.

Ak je súčasťou dodávky sieťový adaptér alebo napájací kábel, zapojte ho do napájacieho zdroja.

1. Ak ste ešte nevytvorili médiá obnovenia, vytvorte ich.

   Ďalšie informácie o vytvorení médií obnovenia nájdete v časti Vytváranie médií obnovenia.

2. Kým je počítač v štandardnom režime, vložte médiá obnovenia do optickej jednotky alebo pripojte disk USB flash (nie je súčasťou dodávky) k portu USB na počítači VAIO.
3. Vypnite počítač VAIO.
4. Stlačením tlačidla ASSIST zobrazte obrazovku VAIO Care (režim záchrany) (VAIO Care (Rescue Mode)) a vyberte položku Spustiť z média (zariadenie USB/optický disk) (Start from media (USB device/optical disc)).

   Postupujte podľa pokynov na obrazovke, kým sa nezobrazí obrazovka Vybrať možnosť (Choose an option).

5. Vyberte položku Riešiť problémy (Troubleshoot) a Riešenia na obnovenie VAIO (VAIO recovery solutions).

   Postupujte podľa pokynov na obrazovke, kým sa nezobrazí obrazovka VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions).

6. Vyberte položku Nástroje (Tools) a Odstrániť oblasť obnovenia (Remove recovery partition).
7. Postupujte podľa pokynov na obrazovke.

Prejsť na začiatok stránky

### Súvisiaca téma

- Vytvorenie ďalších jednotiek (úprava oblastí disku)
- Vytvorenie oblastí disku

Prejsť na začiatok stránky