# Osobný počítačVAIO Tap 11SVT1121

## Predĺženie životnosti batérie

Životnosť batérie predĺži zapnutá Funkcia starostlivosti o batériu (battery care function). Vďaka tejto funkcii môžete spomaliť zhoršovanie stavu batérie tým, že obmedzíte kapacitu nabitia alebo upravíte čas nabíjania.

1. Spustite nástroj VAIO Control Center a vyberte položku Napájanie a batéria (Power and Battery). (Informácie o spustení nástroja VAIO Control Center nájdete v časti Vyhľadanie a spustenie položky Aplikácie, Nastavenie alebo Súbory.)
2. Vyberte položku Podrobnosti (Details) v časti Funkcia starostlivosti o batériu (Battery Care Function).

#### Rada

- V závislosti od prevádzkových podmienok môžete vybrať nasledujúce nastavenia a účinne tak predĺžiť životnosť batérie.

  - Nabíjanie na 80 %/50 % kapacity (80%/50% Charging)

    Ak počítač VAIO viac používate, keď je pripojený k sieťovému zdroju napájania, odporúčame, aby ste vybrali položku Nabíjanie na 80 %/50 % kapacity (80%/50% Charging) a obmedzili tak kapacitu nabíjania na 80 alebo 50 % jej celkovej kapacity.

  - Nočné nabíjanie (Overnight Charging)

    Ak počítač VAIO viac používate v teréne, odporúčame vám, aby ste vybrali položku Nočné nabíjanie (Overnight Charging) a nastavili čas nabíjania batérie na obdobie, v ktorom sa nechystáte používať počítač, napríklad cez noc, aby ste tak obmedzili kapacitu nabíjania na 50 % celkovej kapacity.

    Pomocou funkcie Nočné nabíjanie (Overnight Charging) sa batéria nabije na 100 %, keď sa príslušné časové obdobie blíži ku koncu.

Prejsť na začiatok stránky

### Súvisiaca téma

- Nabíjanie batérie
- Kontrola kapacity nabitia batérie
- Predĺženie výdrže batérie

Prejsť na začiatok stránky