# Osobný počítačVAIO Tap 11SVT1121

## Poznámky k používaniu pamäťových kariet microSD

Pred používaním pamäťových kariet microSD si prečítajte nasledujúce opatrenia týkajúce sa správneho používania.

- Pamäťovú kartu microSD uchovávajte mimo dosahu detí. Hrozí nebezpečenstvo prehltnutia.

- Konektora pamäťovej karty microSD sa nedotýkajte prstami ani kovovými predmetmi.

- Pamäťová karta microSD obsahuje krehké elektronické súčasti. Nevystavujte ju nárazom, neohýbajte ani ju nenechajte spadnúť.

- Pamäťovú kartu microSD nerozoberajte ani neupravujte.

- Pamäťovú kartu microSD nenamočte.

- Nepoužívajte ju ani neskladujte na miestach, ktoré sú vystavené:

  - extrémne vysokej teplote, napríklad v aute zaparkovanom na slnku,

  - priamemu slnečnému žiareniu,

  - vysokej vlhkosti alebo korozívnym látkam,

  - nadmernej prašnosti.

- Do zásuvky na pamäťovú kartu microSD sa nepokúšajte vkladať pamäťové karty iného typu. Použitie nekompatibilných kariet môže spôsobiť poškodenie počítača VAIO.

- Odporúča sa vytvárať záložné kópie dôležitých údajov.

- Uložené údaje sa môžu stratiť alebo poškodiť v týchto prípadoch:

  - Vyberiete pamäťovú kartu microSD alebo vypnete počítač VAIO, kým sa z pamäťovej karty microSD čítajú údaje alebo sa na ňu údaje zapisujú.

  - Používate pamäťovú kartu microSD na mieste, kde jej používanie môže rušiť statická elektrina alebo elektrický šum.

- Pri prenášaní vložte pamäťovú kartu microSD do puzdra, aby ste sa vyhli statickej elektrine.

- Skôr než pamäťovú kartu microSD použijete s iným zariadením než s počítačom, napríklad s mobilným telefónom alebo smartfónom, naformátujte (inicializujte) pamäťovú kartu microSD pomocou príslušného zariadenia.

  Niektoré zariadenia nemusia podporovať formát súborov určený pre počítače, a preto sa zobrazí hlásenie s odporúčaním naformátovať pamäťovú kartu microSD. V takom prípade skopírujte údaje uložené na karte do počítača VAIO a kartu naformátujte pomocou zariadenia. Všetky údaje na pamäťovej karte microSD sa po jej naformátovaní odstránia.

  Ďalšie informácie nájdete v príručke dodanej so zariadením.

- Do zásuvky na pamäťovú kartu microSD nevkladajte cudzie predmety.

- Pomocou zásuvky na pamäťovú kartu microSD možno iba čítať údaje z podporovaných pamäťových kariet alebo zapisovať údaje na takéto karty. Nemožno ju používať na iné účely.

- V počítači VAIO sa testovali a vyhodnotili ako kompatibilné pamäťové karty microSD (s kapacitou do 2 GB), pamäťové karty microSDHC (s kapacitou do 32 GB) a pamäťové karty microSDXC (s kapacitou do 64 GB) dostupné od mája 2013. Nemožno však zaručiť, že s počítačom budú kompatibilné všetky pamäťové karty microSD, microSDHC alebo microSDXC.

- Niektoré typy pamäťových kariet microSD, napríklad karty s funkciou UHS (vysokorýchlostný prenos údajov), sa môžu v dôsledku nepretržitého prístupu k pamäťovým kartám mimoriadne zohriať. V takom prípade chvíľu počkajte, kým pamäťová karta nevychladne, a až potom ju vyberte.

Prejsť na začiatok stránky

### Súvisiaca téma

- Vloženie pamäťových kariet microSD
- Vyberanie pamäťových kariet microSD

Prejsť na začiatok stránky